Viisi nuorta tuomittiin vankeuteen 15-vuotiaan pojan raiskauksesta.

Tekijät pahoinpitelivät ja raiskasivat pojan metsässä.­

Aftonbladetin mukaan tapaus sattui lokakuisena iltana. Tekijät olivat houkutelleet nuoren pojan metsään, jossa he pahoinpitelivät tätä. Syyttäjän mukaan poikajoukko myös uhkasi uhrin henkeä puukolla, sylki tämän päälle ja puri tätä.

Tämän jälkeen poikaan kohdistettiin raiskaukseen verrattavaa väkivaltaa. Tekijät kuvasivat koko teon ja uhkasivat julkaista videon, jos poika puhuisi tapauksesta.

Tekijät ja uhri olivat kaikki saapuneet Ruotsiin turvapaikanhakijoina.

Tekijät saivat runsaan vuoden vankeusrangaistuksen, johon vaikutti se, että he ovat alaikäisiä. Syyttäjän pyynnöistä huolimatta heitä ei karkoteta maasta. Tekijät ovat afgaanitaustaisia. Teon motiivi ei selvinnyt oikeuden käsittelyssä.

Lisäksi heidät tuomittiin maksamaan 15-vuotiaalle uhrilleen runsaat 20 000 euroa vahingonkorvauksena.